2013.gada 19.novembrī Noteikumi Nr. 1334

Rīgā (prot. Nr. 61 10.§)

**Grozījumi Ministru kabineta 2000.gada 22.augusta noteikumos Nr.289 "Noteikumi par valsts nodevu par valsts valodas prasmes atestāciju profesionālo un amata pienākumu veikšanai"**

Izdoti saskaņā ar

likuma "Par nodokļiem un nodevām"

10.panta pirmo un otro daļu,

11.panta otrās daļas 40.punktu

un pārejas noteikumu 28.punktu

1. Izdarīt Ministru kabineta 2000.gada 22.augusta noteikumos Nr.289 "Noteikumi par valsts nodevu par valsts valodas prasmes atestāciju profesionālo un amata pienākumu veikšanai" (Latvijas Vēstnesis, 2000, 302.nr.) šādus grozījumus:

1.1. aizstāt 2.punktā skaitli un vārdu "10 latu" ar skaitli un vārdu "14,23 *euro*";

1.2. izteikt 3.punktu šādā redakcijā:

"3. Bezdarbnieki, kas saņem pabalstu, invalīdi (izņemot invalīdus kopš bērnības), Černobiļas atomelektrostacijas avārijas seku likvidēšanas dalībnieki, augstskolu studenti, vispārizglītojošo un arodizglītības skolu audzēkņi, kā arī pensionāri, kuriem pensijas apmērs nepārsniedz 85,37 *euro*, uzrādot attiecīgu statusu apliecinošu dokumentu, nodevu maksā 50 % apmērā (7,11 *euro*).";

1.3. aizstāt 4.punktā vārdus "vienu latu" ar skaitli un vārdu "1,42 *euro*".

2. Noteikumi stājas spēkā 2014.gada 1.janvārī*.*

Ministru prezidents Valdis Dombrovskis

Izglītības un zinātnes ministrs Vjačeslavs Dombrovskis